VS002356
Datum: 2003-10-27T01:00:00.000+01:00
datum_sodbe_i_stopnje: 2009-01-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: zelo hudi primeri
odskodnina: 78.300 EUR (primerna odškodnina), 39.744,25 EUR (glede na že izvršena izplačila zavarovalnice še dosojeni znesek)
opombe: II Ips 720/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

## Škodni dogodek

Prometna nesreča – tožnik je bil sopotnik na kolesu z motorjem.

## Poškodba

Dva zloma desne goleni, drugi je bil posledica šibkosti kosti zaradi prvega zloma. Specifično, komplicirano zdravljenje je trajalo po prvem zlomu dve leti in pol in po drugem zlomu 4 mesece.

## Telesne bolečine

33.300 EUR Stalne hude bolečine – 1 mesec, občasne hude – 3 mesece, stalne srednje hude - 3 mesece, občasne srednje hude - pol leta, stalne lahke – 1 leto, občasne lahke – še vedno ob določenih prilikah, pojavljale pa se bodo tudi v bodoče.

#### Hospitalizacija

Skoraj 3 mesece, 8 operacij. Zdravljenje je bilo dolgotrajno, da bi preprečili amputacijo noge.

#### Ambulantno zdravljenje

Številni pregledi pri specialistu in izbranem zdravniku.

#### Nevšečnosti med zdravljenjem

8 splošnih anestezij, jemanje drena, 1 tomografija, 80 x RTG, 19 mesecev hoje z berglami, 2 meseca nošenja mavca, imobilizacija uda 2 meseca in pol, prevezave skupaj 136x, imobilizacija poškodovane noge, hude težave pri osebni higieni in vezanost na tujo pomoč, na začetku se ni smel kopati, jemanje analgetikov in antibiotikov.

## Strah

7.000 EUR Hud primarni strah – ob nesreči, sekundarni hud strah – dolgotrajen, hud stres otroka med zdravljenjem (8 operacij in številni drugi medicinski posegi).

## Zmanjšanje življenjske aktivnosti

30.000 EUR Ostala je prikrajšana noga, ki je manj vredna zaradi trajnega zmanjšanja mišične mase, ostala je lažja zavrtost desnega skočnega sklepa. Po kliničnem psihologu je potrjena huda prizadetost, ker ne more igrati košarke, ki jo je treniral pred nesrečo. Opustil je smučanje, želje da bi se šolal na športni gimnaziji. Je depresiven, ima občutek manjvrednosti, zaprl se je vase, v šoli je manj zbran. Zardi posttravmatskega stresa ima moreče sanje, prekomerno je vznemirjen. Prizadet je delovni spomin, sposobnost planiranja, predvidevanja, formiranja mentalnih strategij, kontrola čustvenih odzivanj. Izboljšanja stanja na psihičnem in fizičnem področju ni mogoče pričakovati.

## Skaženost

8.000 EUR Prikrajšana je noga, mišična masa na goleni in stegnu je trajno zmanjšana, zelo vidne so brazgotine na sprednji strani goleni. Tu koža poleti pordeči, zato jo mora mazati, koža pa se hitro lušči. Otroci ga zaradi šepanja zasmehujejo.

---

OZ člen 179, 182